Ent mu noor prantslasest prantsuse keele õppejõud Eestis ütles Camus' "Võõrast" kommenteerides, et tänapäeval ei räägita enam prantslastest ja araablastest. Inimesed vaatavad sind küsiva pilguga, kui sa ütled kellegi kohta "araablane" ega mõista sellise klassifitseerimise põhjust.  Võibolla triumfeeribki ühel päeval see juba rohkem kui sada aastat tagasi Prantsuse filosoof-kirjanik Renani poolt väljaöeldud mõte, et rahvuse määratleb soov koos ühes ühiskonnas elada, mitte keel, territoorium või veresidemed.